भाबी जी घर पर है की सक्सेस पर आसिफ बोले- उम्मीद नहीं थी हम आठ साल पूरे करेंगे
Bhabi Ji Ghar Par Hai 8th Anniversary - सीरियल भाबी जी घर पर है छोटे पर्दे पर 8 साल पूरे कर लिए हैं। हाल ही में 2000 एपिसोड कंप्लीट होने पर शो में विभूति नारायण मिश्रा का किरदार एक्टर आसिफ शेख ने खुशी जाहिर की। मीडिया को दिए इंटरव्यू में आसिफ ने कहा
सीरियल भाबी जी घर पर है छोटे पर्दे पर 8 साल पूरे कर लिए हैं। हाल ही में 2000 एपिसोड कंप्लीट होने पर शो में विभूति नारायण मिश्रा का किरदार एक्टर आसिफ शेख ने खुशी जाहिर की। मीडिया को दिए इंटरव्यू में आसिफ ने कहा कि शो को बीच में छोड़ने वाले लोगों को कोई भी मिस नहीं करता है। इतना ही नहीं आसिफ ने बताया कि शुरुआत में कई लोगों को यह उम्मीद थी कि शो 8 महीने भर भी नहीं चल पाएगा।
ऑडियंस शो के नए एक्टर्स से बहुत प्यार करती है
इटाइम्स को दिए इंटरव्यू में जब आसिफ से शो छोड़ने वाले एक्टर्स को लेकर सवाल किया गया तो उन्होंने कहा- जो भी एक्टर्स शो छोड़कर जा चुके हैं उन्हें कोई भी याद नहीं करता है। क्योंकि, असली हीरो कोई एक्टर नहीं बल्कि यह शो खुद है।’
‘मेरा यह मनाना है कि इस शो को लोग किसी एक्टर की वजह से नहीं देखते हैं। कोई भी शो को छोड़कर जाने वाले लोगों को मिस नहीं करता है। वो लोग जो हाल ही में शो का हिस्सा बने हैं, ऑडियंस उनसे बहुत प्यार करती है और उनके काम की सराहना करती है।’
मेरे जाने के बाद भी ऑडियंस ये शो देखेगी
‘टीवी सीरियल की सक्सेस के बारे में बात करते हुए आसिफ ने कहा- ‘कोई भी कलाकार इतना भी महत्वपूर्ण नहीं है, जिससे शो पर फर्क पड़े। मैं अगर किसी दिन यह छोड़ देता हूं तो भी ऑडियंस भाबी जी घर पर है देखना नहीं छोड़ेगी। हमारे शो का कॉन्टेंट खुद-ब-खुद इतना मजबूत है कि लोग इसे जरूर देखने आएंगे।’
हमने कभी नहीं सोचा था ये शो आठ साल तक चलेगा
‘शो के शुरुआती दौर के बारे में बात करते हुए आसिफ ने कहा- जब हमने भाबी जी घर पर है की शुरुआत की तो कोई भी इस शो को लेकर कॉन्फिडेंट नहीं था। हमने कभी भी नहीं सोचा था ये शो 8 साल तक चलेगा और 2000 एपिसोड पूरे करेगा।’
‘जब ये शो शुरू हुआ था तो यह भारतीय जनरल एंटरटेनमेंट चैनल का पहला फिक्शन कॉमेडी शो था। सभी को लगता था कि यह शो 6 महीने से ज्यादा नहीं चल पाएगा।’
ये एक्टर्स कह चुके हैं शो को अलविदा
बीते आठ सालों में कई सेलेब्स इस शो अलविदा कह चुके हैं। साल 2016 में मेकर्स से विवाद के चलते एक्ट्रेस शिल्पा शिंदे ने बीच में ही शो छोड़ दिया था, जिसके बदा उनकी जगह एक्ट्रेस शुभांगी आत्रे ने ली। साल 2021 में एक्ट्रेस सौम्या टंडन ने भी शो से बैकआउट कर लिया, जिसके बाद उन्हें एक्ट्रसे नेहा पेंडसे ने रिप्लेस किया था।
पिछले साल 2022 में नेहा ने भी शो छोड़ दिया, वहीं अब एक्ट्रेस विदिशा शो में अनिता भाभी का किरदार निभा रही हैं। इसके अलावा गुलफाम कली के रोल में नजर आने वाली एक्ट्रेस फाल्गुनी रंजन, पंडित जी का किरदार निभाने वाले शेखर शुक्ला और विभूति की मां का रोल निभाने वाली मंजू ब्रजनंदन शर्मा ने भी शो को अलविदा कह दिया है।